Държавен вестник, бр. 6, 2021 г., стр. 73

БРОЙ  6	
Д Ъ Р Ж А В Е Н  В Е С Т Н И К 	
СТР.  73  
2.4.2.1.1. неврохирургия при лица под 
18 години (детска неврохирургия); 
2.4.2.1.2. спинална (гръбначна) неврохи-
рургия;
2.4.2.1.3. фукционална неврохирургия.
2.4.3. Препоръчително е придържането към 
одобрени от научното дружество правила за 
добра медицински практика, утвърдени по 
реда на Закона за съсловните организации на 
лекарите и на лекарите по дентална медицина, 
както и клинични насоки, консенсуси, базира-
ни на доказателства, препоръки и правила за 
профилактика, диагностика и лечение, които 
създават условия за възможно най-добър изход 
от заболяването.
2.5. Изисквания към медицинските специ-
алисти, осъществяващи здравни грижи.
2.5.1. Специалистите по здравни грижи осъ-
ществяват професионална дейност в рамките 
на придобитата квалификация и компетент-
ността си по реда на Закона за съсловните орга-
низации на медицинските сестри, акушерките 
и асоциираните медицински специалисти, на 
зъботехниците и на помощник-фармацевтите 
и подпомагат дейността на лекарите-специ-
алисти за безпрепятственото осъществяване 
на лечебния процес.
2.5.1.1. В специализираната извънболнич-
на помощ медицинската сестра планира, 
организира и асистира при извършването на 
назначени диагностични изследвания; прилага 
назначени лекарствени продукти.
2.5.1.2. В болнично звено по неврохирур-
гия медицинската сестра наблюдава общото 
състояние на пациента; изработва план за 
грижи за пациент с неврохирургично заболя-
ване на основата на оценка на състоянието; 
извършва назначените от лекар манипула-
ции и интервенции; прилага назначените 
лекарствени продукти; обработва и извършва 
превръзка на оперативните рани, оценява 
тяхното състояние; следи основни параметри 
в пред- и следоперативния период (пулсова 
честота, температура, честота на дишането, 
диуреза, обем и вид на изтичащите течности 
през дренажи, назогастрална сонда, катетри), 
регистрира резултатите и сигнализира лекар 
при отклонение от нормата; извършва спе-
циални сестрински грижи при пациенти с 
неврохирургично заболяване.
2.5.2. Операционната медицинска сестра е 
медицинска сестра, която участва в състава 
на оперативния екип, със специалност или 
квалификация по операционна и превързочна 
техника. Тя познава хода на оперативните ин-
тервенции, участва и асистира в подготовката 
и извършването на оперативната дейност, по-
знава и изпълнява дейностите по протоколите 
за оперативна дейност и здравни грижи, под-
готвя и осигурява необходимите инструменти 
и консумативи, като контролира техния брой 
до края на операцията, следи за стерилността 
на оперативното поле и инструментариума, 
спазва и контролира програмата за дезинфек-
ция на лечебното заведение в операционната 
зала, работи в екип с останалите медицински 
специалисти и изпълнява нарежданията на 
ръководителя на хирургичния екип. 
2.6. Изисквания към други лица, осъ-
ществяващи професионална дейност, имаща 
отношение към специалността.
2.6.1. Лица с немедицинско образование 
могат, в рамките на своята професионална 
квалификация и компетентност, да участват 
като членове на екипа в извършването на 
дейностите и да подпомагат дейността на ле-
карите-специалисти за безпрепятственото осъ-
ществяване на лечебния процес. Конкретните 
права, задължения и отговорности на лицата 
с немедицинско образование се определят в 
длъжностната характеристика, утвърдена от 
ръководителя на лечебното заведение. 
3. Изисквания за осъществяване на дей-
ността по специалността.
3.1. Изисквания за осъществяване на дей-
ността в първичната извънболнична меди-
цинска помощ.
3.1.1. В първичната извънболнична ме-
дицинска помощ се осъществява първичен 
преглед на неврохирургично болен от общо-
практикуващ лекар. Първичният преглед може 
да бъде за спешно или неспешно (планово) 
състояние. Извършват се диагностични про-
цедури, включващи анамнеза, клиничен пре-
глед, както и минимален необходим обем на 
лабораторни и инструментални изследвания.
3.1.2. При спешни състояния са необходими 
консултация с неврохирург; спешно насочване 
към болница за активно лечение с болнично 
звено по неврохирургия.
3.1.3. При неспешните състояния, след 
изчерпване на диагностичните възможности 
на извънболничната помощ, при уточнена 
насочваща или сигурна диагноза, представля-
ваща показание за неврохирургична намеса, 
пациентът подлежи на хоспитализация за 
прецизиране на диагнозата и необходимостта 
от операция.
3.2. Изисквания за осъществяване на дей-
ността в специализираната извънболнична 
медицинска помощ.
3.2.1. В специализираната извънболнична 
помощ лекарят със специалност по неврохи-
рургия извършва консултация, интерпретация 
на резултатите, диагностика и съставяне на 
план за лечение на пациенти с неврохирур-
гични заболявания.
3.2.1.1. При спешни състояния пациентът 
се насочва към болница за активно лечение 
с болнично звено по неврохирургия.
3.2.1.2. При неспешните състояния, след 
изчерпване на диагностичните възможности 
на извънболничната помощ, при уточнена 
насочваща или сигурна диагноза, представля-